jkorsvik/nowiki_second_scrape_merged huggingface dataset:
And the Ass saw the Angel

And the Ass saw the Angel er en bok skrevet av Nick Cave. Den kom ut første gang i 1989. Boka har blitt oversatt til en rekke språk, blant annet norsk, hvor den kom ut første gang i 1994, og senere i nytt opplag i «AlfaOmega-serien» på Aschehoug i 2002. Norsk tittel er Eselet så Herrens engel.
Eselet så Herrens engel tar for seg ekstremt religiøs pietisme i et oppdiktet sørstatssamfunn i USA. I boka lar Cave hovedpersonen Euchrid Eucrow være fortelleren, som er en gutt i tenårene og den eneste gjenlevende av en innavlet og svært voldelig familie. Gjennom hele boka leser en hva den ustabile gutten tenker om det han selv gjør og det som hender rundt ham.
Tittelen kommer fra kapittel 22, vers 23, i 4. Mosebok i Bibelen, der Balaam ikke ser herrens engel, men eselet ser engelen.
Thecla

Thecla er en slekt av stjertvingene. De er sommerfugler i gruppen glansvinger. Slekten har bare tre arter i verden, en som er utbredt over nesten hele Palearktis og to i Asia.


== Utseende ==
Thecla er en gruppe med middelsstore stjertvinger (vingespenn 35-40 millimeter) med en kort stjert på bakvingen. Oversiden er brun uten metallglans, med et oransje tverrbånd på forvingen. Undersiden er lyst rødbrun med to hvite tverrstreker. 


== Navnet ==
Det latinske navnet Thecla er navnet på en martyr og jomfru i den gresk-ortodokse kirke.


== Levevis ==
Larvene lever på busker og løvtrær fra flere familier, men mest fra rosefamilien.


== Utbredelse ==
Slekten er utbredt i den palearktiske sone, med én art i Europa og alle tre i Asia.


== Systematisk inndeling ==
Tidligere ble slekten brukt som en sekkebetegnelse for en lang rekke uklassifiserte stjertvinger, særlig fra Sør-Amerika. Det var registrert over 1000 arter i denne slekten, de aller fleste føres nå til den ikke nært beslektede gruppen Eumaeini.

Ordenen sommerfugler, Lepidoptera
Underordenen Ditrysia
Gruppen storsommerfugler, Macrolepidoptera
Overfamilien dagsommerfugler, Papilionoidea
Familien glansvinger, Lycaenidae
Underfamilien stjertvinger, Theclinae
Gruppen Theclini
Slekten Thecla Fabricius, 1807
slåpetornstjertvinge, Thecla betulae (Linnaeus, 1758)
Thecla betulina Staudinger, 1887
Thecla ohyai Fujioka, 1994


== Kilder ==
Fauna Europaea Web Service (2004) Fauna Europaea version 1.1, www.faunaeur.org.
Eliasson, C.U., Ryrholm, N., Holmer, M. Jilg, K. & Gärdenfors, U. 2005. Nationalnyckeln till Sveriges flora och fauna. Fjärilar: Dagfjärilar. Hesperiidae – Nymphalidae. ArtDatabanken, SLU, Uppsala. ISBN 91-88506-51-7


== Eksterne lenker ==
(en) Thecla i Encyclopedia of Life 
(en) Thecla i Global Biodiversity Information Facility 
(no) Thecla hos Artsdatabanken 
(sv) Thecla hos Dyntaxa 
(en) Thecla hos Fauna Europaea 
(en) Thecla hos NCBI 
(en) Kategori:Thecla – bilder, video eller lyd på Wikimedia Commons 
Thecla – detaljert informasjon på Wikispecies 
Moths and Butterflies of Europe and North Africa - flott bildesamling.
Brower, Andrew V. Z. 2007. Thecla i The Tree of Life Web Project, [http://tolweb.org/ http://tolweb.org
www.funet.fi – Thecla
Sander Sagosen

Sander Sagosen (født 14. september 1995 i Trondheim) er en norsk håndballspiller som fra sommeren 2020 spiller for den tyske håndballklubben THW Kiel.Han var bakspiller for Paris Saint-Germain Handball før han begynte i Kiel. I perioden 2013–14 var han elev ved Norges Toppidrettsgymnas i Bærum. Han ble kåret til «Årets unge spiller i verden» både i 2015, 2016 og 2017. Han spilte på Norges lag som tok sølv i VM 2017 i Frankrike, sølv i VM 2019 i Danmark og Tyskland og bronse i EM 2020. I EM 2016, VM 2017, EM 2018, VM 2019 og EM 2020 ble han tatt ut på «all star team». Han har også et stort personlig sponsorobjekt med personlig avtaler med Adidas og signerte sommeren 2020 en stor avtale med TrønderEnergi, som regnes som en av de største personlige sponsoravtalene for håndballspillere i verden.


== Karriere ==


=== Klubb ===
Sagosen har tidligere spilt for Charlottenlund, Kolstad og for Haslum i Postenligaen.
I april 2014 signerte han treårskontrakt med Aalborg Håndbold i Danmark. I 2016 skrev han kontrakt med den franske klubben Paris Saint-Germain Handball (PSG) med oppstart før sesongen 2017/18. Han ble værende i PSG frem til sommeren 2020, da han startet i THW Kiel. Med Kiel vant han mesterligaen i håndball for menn sesongen 2019/2020. På grunn av koronaviruspandemien ble semifinalene og finalen spilt først i desember 2020. Sagosen var en av de toneangivende spillere og scoret sju mål mål da Kiel slo Barcelona.


=== Landslag ===
Han gjorde sin A-landslagsdebut mot Kroatia under Bring Cup 2013. Under denne turneringen storspilte han i kampen mot Danmark og scoret totalt seks mål i turneringen. Han ble i etterkant uttatt til Håndball-EM 2014 for menn i Danmark. I EM 2016 der Norge kom på fjerdeplass ble han som eneste nordmann tatt ut på all star team som beste midtback. Sagosen ble også tatt ut på «all star»-teamet under VM 2017 der Norge tok sølv etter Frankrike.Han kom også på «all star team» i EM 2018 der Norge  ble nummer sju, i VM 2019 der Norge tok sølv etter Danmark og i EM 2020 der Norge tok bronse.
I EM 2020 i Norge og Sverige (og Østerrike, selv om Norge ikke spilte der) satte Sagosen ny scoringsrekord for mesterskapet med 62 mål. Kiril Lazarov hadde den gamle fra 2010.


== Referanser ==


== Eksterne lenker ==
(de) Sander Sagosen – Munzinger Sportsarchiv 
(en) Sander Sagosen – Olympics.com 
(en) Sander Sagosen – Olympedia 
(en) Sander Sagosen – Det europeiske håndballforbundet (EHF) 
(en) Sander Sagosen – Norges Håndballforbund 
(fr) Sander Sagosen – Ligue Nationale de Handball (LNH) 
Sander Sagosen på aalborghaandbold.dk
Sander Sagosen på www.SPOX.com
Sander Sagosen på Handball-Talents.com
Far og sønn på samme lag på www.MerHandball.com
Sander Sagosen går til Aalborg Håndbold i Budstikka.no
Favonius (slekt)

Favonius er en slekt av stjertvinger. De er sommerfugler i gruppen glansvinger.


== Utseende ==
Favonius er en gruppe med mellomstore (vingespenn 30-35 millimeter) stjertvinger med en kort stjert på bakvingen. Vingeoversiden er brun med et blått skinn. Undersiden er lyst brunlig med en smal, hvit tverrstripe.


== Levevis ==
Larvene lever på ulike løvtrær, blant andre eik. De voksne sommerfuglene holder seg mest oppe i trekronene og kommer ikke så ofte ned til bakken.
Artene soler seg med åpne vinger. Overvintringen skjer som egg.


== Utbredelse ==
Eikestjertvingen (Favonius quercus) er den eneste arten som forekommer i Europa. De øvrige artene lever alle i den nordøstlige delen av Asia.


== Navnet ==
Det latinske navnet Favonius er den friske vestavinden som tidlig om våren gir varm luft innover Italia.


== Systematisk inndeling ==

Ordenen sommerfugler, Lepidoptera
Underordenen Ditrysia
Gruppen storsommerfugler, Macrolepidoptera
Overfamilien dagsommerfugler, Papilionoidea
Familien glansvinger, Lycaenidae
Underfamilien stjertvinger, Theclinae Swainson, 1831
Gruppen Theclini Swainson, 1831
Slekten Favonius Sibatani & Ito, 1942
eikestjertvinge, Favonius quercus (Linnaeus, 1758) (= Quercusia quercus, Neozephyrus quercus) - Europa, Nord-Afrika og Lilleasia
Favonius cognatus (Staudinger, 1892) – nordøstlige Kina og Korea
Favonius jezoensis (Matsumura, 1915) – Kurilene, Japan.
Favonius korshunovi (Dubatolov & Sergeev, 1982) – Nordøstlige Kina
Favonius latimarginata Murayama, 1963 – Japan.
Favonius leechi (Riley, 1939) – Szechuan.
Favonius orientalis (Murray, 1875) – nordøstlige Kina.
Favonius saphirinus (Staudinger, 1887) – nordøstlige Kina og Korea.
Favonius taxila (Bremer, 1861) – nordøstlige Kina, Korea og Japan.
Favonius ultramarinus (Fixsen, 1887) – nordøstlige Kina, Korea og Japan.
Favonius unoi Fujioka, 2003.
Favonius watanabei Koiwaya, 2002 – Burma.
Favonius yuasai Shirôzu, 1948 – Japan, Korea.


== Kilder ==
Fauna Europaea Web Service (2004) Fauna Europaea version 1.1, www.faunaeur.org.
Eliasson, C.U., Ryrholm, N., Holmer, M. Jilg, K. & Gärdenfors, U. 2005. Nationalnyckeln till Sveriges flora och fauna. Fjärilar: Dagfjärilar. Hesperiidae – Nymphalidae. ArtDatabanken, SLU, Uppsala. ISBN 91-88506-51-7


== Eksterne lenker ==
(en) Favonius i Encyclopedia of Life 
(en) Favonius i Global Biodiversity Information Facility 
(no) Favonius hos Artsdatabanken 
(sv) Favonius hos Dyntaxa 
(en) Favonius hos Fauna Europaea 
(en) Favonius hos NCBI 
(en) Kategori:Favonius – bilder, video eller lyd på Wikimedia Commons 
Favonius – detaljert informasjon på Wikispecies 
Moths and Butterflies of Europe and North Africa - flott bildesamling.
Neozephyrus

Neozephyrus er en slekt av glansvinger som tilhører underfamilien stjertvinger (Theclinae).  


== Utseende ==
Middelsstore stjertvinger (vingespenn ca. 35 millimeter) med korte stjerter på bakvingen. Hannens overside er mørk med en grønnlig, metallisk glans. Undersiden er brun med en lys tverrstripe.


== Levevis ==
Larvene lever på oreslekten (Alnus).


== Utbredelse ==
Slekten er utbredt i Øst-Asia.


== Systematisk inndeling ==
Den europeiske arten eikestjertvinge (Favonius quercus), som også forekommer i Norge, blir ofte plassert i denne slekten.

sommerfugler (Lepidoptera)
gruppe / overfamilie dagsommerfugler (Papilionoidea)
familie glansvinger (Lycaenidae)
delgruppe Lycaeninae (i vid forstand)
stjertvinger  (Theclinae)
stamme Theclini Swainson, 1831
slekten Neozephyrus Sibatani & Ito, 1942 – 7 arter
Neozephyrus asahii Fujioka, 2003
Neozephyrus coruscans (Leech, 1894)
Neozephyrus dubernardi (Riley, 1939)
Neozephyrus helenae Howarth, 1957
Neozephyrus japonicus (Murray, 1875)
Neozephyrus taiwanus (Wileman, 1908)
Neozephyrus uedai Koiwaya, 1996


== Eksterne lenker ==
(en) Neozephyrus i Encyclopedia of Life 
(en) Neozephyrus i Global Biodiversity Information Facility 
(no) Neozephyrus hos Artsdatabanken 
(sv) Neozephyrus hos Dyntaxa 
(en) Neozephyrus hos Fauna Europaea 
(en) Neozephyrus hos NCBI 
(en) Kategori:Neozephyrus – bilder, video eller lyd på Wikimedia Commons 
Neozephyrus – detaljert informasjon på Wikispecies 
Brower, Andrew V. Z. 2007. Neozephyrus i The Tree of Life Web Project, [http://tolweb.org/ http://tolweb.org
www.funet.fi – Neozephyrus
Watchmen

Watchmen er en tegneserie skrevet av Alan Moore og tegnet av Dave Gibbons. Den ble opprinnelig publisert av DC Comics i 12 hefter fra 1986 til 1987 og ble senere gitt ut i samleutgave. Per dags dato er Watchmen den eneste tegneserien som har vunnet en Hugo-pris og er også den eneste tegneserieromanen på Times liste over de 100 beste engelskspråklige romaner fra 1923 til i dag.
Watchmen foregår i et alternativt USA i 1985 der superhelter eksisterer og landet beveger seg nærmere og nærmere en kjernefysisk krig med Sovjetunionen. Den forteller historien om fortidige og nåværende superhelter og omstendighetene rundt det mystiske drapet på en av deres egne, superhelten Komikeren. Watchmen portretterer superhelter som virkelige mennesker som må konfrontere etiske og personlige dilemmaer, som sliter med nevroser og fiaskoer og som – med ett meget tydelig unntak – totalt mangler superkrefter i ordets vanlige forstand. Watchmens dekonstruksjon av den konvensjonelle superheltarketypen, kombinert med dens innovative bruk av cinematiske teknikker og tunge bruk av symbolikk, mangefasettert dialog og metafiksjon har influert både tegneserier og film.
Serien ble første gang utgitt på norsk i 1987 under tittelen Vektere.


== Bakgrunn ==
Alan Moore, som ønsket å transcendere den stereotype oppfatningen av tegneserien som noe barnslig, skapte Watchmen i et forsøk på å lage "a superhero Moby Dick; something that had that sort of weight, that sort of density." Moore nevner også William S. Burroughs som en av hans hovedinspiratorer under arbeidet med Watchmen og sier han beundret Burroughs bruk av "repeated symbols that would become laden with meaning" i Burroughs eneste tegneserie, som ble trykket i det britiske undergrunnsmagasinet Cyclops.


== Referanser ==


== Eksterne lenker ==
(en) Offisielt nettsted 
(en) Watchmen – kategori av bilder, video eller lyd på Commons
Orkanen Dennis

Orkanen Dennis var en orkan som herjet i Karibia og Mexicogolfen i 2005. Den tok livet til om lag 89 mennesker i USA og Karibia, og skadene den gjorde kostet 2,23 milliarder amerikanske dollar i USA. Orkanen gjorde omtrent like mye skade i Karibia, hovedsakelig på Cuba.


== Eksterne lenker ==
(en) Hurricane Dennis – kategori av bilder, video eller lyd på Commons
Tomares

Tomares er en slekt av stjertvingene. De er sommerfugler i gruppen glansvinger. 


== Utseende ==
Tomares-artene mangler stjerter på bakvingene og er farget i brunt og oransje. Overflatisk ligner de ganske mye på noen arter i slekten Lycaena, men de er ikke i slekt med disse.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie glansvinger (Lycaenidae)
delgruppe Lycaeninae (i vid forstand)
stjertvinger  (Theclinae)
stamme Tomarini Eliot, 1973 – én slekt med 8 arter, den palearktiske sone:
slekt Tomares Rambur, 1840
Tomares ballus (Fabricius 1787)
Tomares callimachus (Eversmann 1848)
Tomares nogelii (Herrich-Schäffer 1851)
Tomares desinens Nekrutenko & Effendi, 1980 – Aserbajdsjan
Tomares fedtschenkoi (Erschoff, 1874) – Afghanistan og nordlige Pakistan.
Tomares mauretanicus (Lucas, 1849) — Marokko, Algerie og Tunisia i Atlasfjellene.
Tomares romanovi (Christoph, 1882) – Tyrkia og Iran.
Tomares telemachus Zhdanko, 2000 – Kopet-Dagh


== Kilder ==
Fauna Europaea Web Service (2004) Fauna Europaea version 1.1, www.faunaeur.org.


== Eksterne lenker ==
(en) Tomares i Encyclopedia of Life 
(en) Tomares i Global Biodiversity Information Facility 
(en) Tomares hos Fauna Europaea 
(en) Tomares hos NCBI 
(en) Kategori:Tomares (Lycaenidae) – bilder, video eller lyd på Wikimedia Commons 
Tomares – detaljert informasjon på Wikispecies 
Moths and Butterflies of Europe and North Africa - flott bildesamling.
Dixie Dregs

Dixie Dregs er et amerikansk rockeband dannet på 1970-tallet. Bandet spiller instrumental eller progressiv rock påvirket av jazz og country.


== Diskografi ==
The Great Spectacular (1975)
Free Fall (1977)
What If (1978)
Night Of The Living Dregs (1979)
Dregs Of The Earth (1980)
Unsung Heroes (1981)
Industry Standard (1982)
Off The Record (1988)
Divided We Stand (1989)
Bring 'Em Back Alive (1992)
Full Circle  (1994)
King Biscuit Flower Hour Presents (1997)
California Screamin'  (2000)
20th Century Masters: The Best Of The Dixie Dregs (2002)
Sects, Dregs And Rock N' Roll (2002)
From The Front Row... Live! (2003)


== Medlemmer ==


=== Nåværende medlemmer ===
Steve Morse – Gitar (1971 – nå)
Rod Morgenstein – Trommer (1975 – nå)
T Lavitz – Keyboard (1980 – nå)
Jerry Goodman – Fiolin (1992 – nå)
Dave LaRue – Bass (1992 – nå)


=== Tidigere medlemmer ===
Andy West – Bass (1971 – 1992)
Mark Parrish – Keyboard (1971 – 1980)
Allen Sloan – Fiolin (1975 – 1982)
Frank Josephs – Keyboard (1975 – 1976)
Steve Davidowski – Keyboard (1977 – 1978)
Mark O'Connor – Fiolin (1982 – 1983)1994 spilte Jordan Rudess keyboard istedenfor T Lavitz.


== Eksterne lenker ==
(en) Offisielt nettsted 
(en) Dixie Dregs – kategori av bilder, video eller lyd på Commons
Neolycaena

Neolycaena er en slekt av stjertvingene. De er sommerfugler i gruppen glansvinger. Den blir nå gjerne regnet som en underslekt av Satyrium.


== Kilder ==
Fauna Europaea Web Service (2004) Fauna Europaea version 1.1, www.faunaeur.org.


== Eksterne lenker ==
(en) Neolycaena i Encyclopedia of Life 
(en) Neolycaena i Global Biodiversity Information Facility 
(en) Neolycaena hos Fauna Europaea 
(en) Neolycaena hos NCBI 
(en) Kategori:Neolycaena – bilder, video eller lyd på Wikimedia Commons 
Neolycaena – detaljert informasjon på Wikispecies 
Moths and Butterflies of Europe and North Africa - flott bildesamling.
Stamnes

Stamnes er et sted i Vaksdal kommune i Vestland, som ligger innerst i Veafjorden. 
Stedet har historie som strekker seg tilbake til steinalderen, med steinalderbosetningen Skipshelleren. Stamnes hadde også en stor rolle i den store byggeaktiviteten i Bergen fra 1890 og utover, med sine store forekomster av sand, og frakten av denne via sjøveien.  Stamnes kirke ble bygget i 1861, og ble først nevnt 1328. På 1600-tallet sto en tømmerkirke der, som senere ble erstattet av dagens kirke. 
Stamnes er en liten bygd, men har også butikk (Joker, som åpnet 27. februar 2014), barnehage og barneskole. Stamnes er kjent for sitt laksefiske ved bruk av laksegiljer  som er en gammel fiske måte som er brukt mye på Stamnes i gammel tid. Laksegiljene  er fortsatt å finne i fjordene på Stamnes, men disse er kun i bruk i forskningsøyemed, siden laksestammen nærmest er borte.


== Referanser ==
Fylkir

Fylkir er en fotballklubb fra Island stiftet 28. mai 1967. Laget spiller i den øverste divisjonen på Island som heter Úrvalsdeild. Fylkir spiller i oransje drakter og svarte bukser.
Lagets trener heter Leifur Garðarsson, og på Fylkisvöllurinn er det plass til 4 000 tilskuere (1 000 sitteplasser). Gylfi Einarsson har spilt for klubben tidligere.


== Eksterne lenker ==
Klubbens offisielle nettsider Arkivert 28. september 2007 hos Wayback Machine.
Prosektor

Prosektor (av latin: prosencare = skjære for) er en akademisk tittel på en lærer i anatomi eller patologi. Tittelen har rang etter professor.
Trude Tjensvold

Trude Tjensvold (født 21. september 1964) er en norsk illustratør.
Tjensvold har illustratørutdannelse fra London og har arbeidet som frilansillustratør og designer siden 1993 med oppdrag for tidsskrifter, reklame  og forlag. Fra 1994 har hun vært tilknyttet arbeidsfellesskapet Illustratørene i Oslo. Tjensvold har en collagepreget bildestil.


== Eksterne lenker ==
Egenpresentasjon med bildeeksempler og CV hos Illustratørene
Presentasjon i designerbasen.no
Bydel Gamle Oslo

Gamle Oslo er en administrativ bydel i Oslo med 58 671 innbyggere (1. januar 2020) og et areal på 7,5 km².


== Delbydeler ==
Bydel Gamle Oslo består av syv delbydeler.
Lodalen
Grønland
Enerhaugen
Nedre Tøyen
Kampen
Vålerenga
Helsfyr


== Områder ==
Bydelen består av følgende strøk (sortert etter geografisk plassering):
Det finnes også dalsøkk i bydelen som er delt mellom ulike strøk: Jordal er delt mellom Vålerenga og Kampen, Lodalen mellom Gamlebyen og Kværner, mens Svartdalen kun er i strøket Kværner. Bydelen omfatter også enkelte øyer i Oslofjorden, nemlig Bleikøya, Gressholmen,  Heggholmen, Hovedøya, Kavringen, Lindøya, Nakkholmen og Rambergøya.


== Befolkningsutvikling ==
For tiden bygges det ut kraftig i Gamle Oslo, blant annet i Bjørvika-området. Bydel Gamle Oslo er, ifølge Oslo kommune, den bydelen der befolkningen er ventet å øke mest de neste ti årene, primært på grunn av innflytting av personer i arbeidsfør alder. En venter en befolkningøkning på rundt 25 000 mennesker, noe som ifølge prognosene vil føre bydelen forbi Nordre Aker, Grünerløkka og Frogner i folketall, og gjøre Gamle Oslo til Oslos mest befolkede bydel i 2023.


== Bydelsutvalgets sammensetning ==
Bydelsutvalget i Gamle Oslo har følgende representasjon i valgperioden 2019-2023: 
Teodor Bruu (leder, MDG),
Agnes Viljugrein (nestleder, Ap),
Tuva Løkse (MDG),
Ingrid Ophaug Dahl (MDG),
Emil Snorre Alnæs (MDG),
Sara Ali Barzinje (Ap),
Mats Kvaløy-Bjørbekk (Ap),
Stian Amadeus Antonsen (SV),
Hasti Hamidiasl (SV),
Katherine Joakimsen (R),
Olaf Svorstøl (R),
Beate Bull (H),
Tjeran Tham Vinje (H),
Gøril Bjerkol Havro (V),
Kjell Johansen (Frp)


== Kontroversielle saker ==
I 2010 vedtok bydelsutvalgene i Bydel Gamle Oslo og Bydel Grorud å boikotte varer fra Israel på bakgrunn av den israelske regjeringens økonomiske og humanitære blokkade av Gaza-stripen. Byråd Aud Kvalbein (KrF) kritiserte vedtaket, mens bydelsleder i Gamle Oslo Hans Christian Lillehagen (Ap) forsvarte vedtaket og sammenlignet det med vedtaket om bli Fair Trade-bydel noen år tidligere.Tre uker senere ble vedtakene i de to bydelene kjent ugyldige av byrådet. Flertallet mente at siden saken hadde potensielle utenrikspolitiske implikasjoner var den ikke et kommunalt anliggende. Bydelene hadde derfor ikke rett til å fatte et slikt vedtak. Partiene Rødt og SV stemte mot flertallet og mente at alle i samfunnet, uavhengig av nivå, har et selvstendig ansvar for å ta etiske og moralske avgjørelser.


== Referanser ==


== Eksterne lenker ==
(no) Offisielt nettsted 
(en) Bydel Gamle Oslo – kategori av bilder, video eller lyd på Commons
Kohinoor Nordberg

Mari Kohinoor Nordberg (født 20. februar 1973 i Dhaka i Bangladesh) er en norsk artist, sanger og skuespiller. Hun har utdannelse fra Statens balletthøgskole og har medvirket i musikaler i blant annet Oslo og Stockholm. Hun komponerer også musikk. 
I 2007 kåret avisa Ny Tid henne til årets nordmann i forbindelse med Ambulansesaken.


== Utmerkelser ==
Årets nordmann (Ny Tid, 2007)


== Referanser ==


== Eksterne lenker ==
(en) Kohinoor Nordberg på Internet Movie Database 
(no) Egenpresentasjon på kohinoor.no
(no) Presentasjon på teaternett.no
Eschenrode

Eschenrode er en tidligere landbrukskommune i forbundsstaten Sachsen-Anhalt i Tyskland. Den ligger i distriktet (tysk: Landkreis) Börde. Kommunen hadde 174 innbyggere ved årsskifte 2006/2007, og deltok i kommunesamarbeid med 28 andre kommuner. Administrasjonssetet var Oebisfelde-Weferlingen. Fra 1. januar 2010 har Eschenrode vært en del av kommunen Oebisfelde-Weferlingen.


== Bilder ==
Liste over episoder av Zack og Codys søte hotelliv

Dette er en liste over episoder i TV-serien Zack og Codys søte hotelliv.


== Sesong 1 ==


== Sesong 2 ==
Ashley Tisdale mistet 1 episode på grunn av innspilling til High School Musical
Ty Tabor

Ty Tabor (født 17. september 1961 i Jackson i Mississippi) er en amerikansk gitarist, låtskriver og backup-vokalist for heavy metal-bandet King's X.
Tabor har en vidspredt gitarstil. Han har latt seg påvirke av The Beatles, Mick Ronson, Brian May, Ace Frehley, Jimi Hendrix, Phil Keaggy og originale Alice Cooper.
Tabors første solo-album, Naomi's Solar Pumpkin, ble lansert i 1997. Det neste albumet, Moonflower Lane fra 1998, inneholdt de fleste sangene (gjeninnspilt) fra debutalbumet. Tabors tredje album, Safety, kom i 2002 og er et mye mer introspektivt album som også reflekterer en skilsmisse han da nettopp hadde vært gjennom.


== Diskografi ==
Naomi's Solar Pumpkin (1997)
Moonflower Lane (Metal Blade, 1998)
Safety (Metal Blade, 2002)
Rock Garden (InsideOut, lansert 29. august 2006)


== Referanser ==


== Se også ==
Jelly Jam
King's X
Platypus
Jughead


== Eksterne lenker ==
Offisielt nettsted 
(en) Ty Tabor på Discogs 
(en) Ty Tabor på MusicBrainz 
(en) Ty Tabor på Encyclopaedia Metallum 
Ty Tabor på Myspace 
Intervju av Brian D. Holland hos Modern Guitars Magazine (engelsk)
site francophone
Zvezdara

Zvezdara (serbisk: Звездара) er en av de 17 bykommunene i Beograd by. Kommunen hadde 150 000 innbyggere i 2002.Navnet stammer fra det serbiske ordet «zvezda» som betyr «stjerne».
Kommunen holder et sterkt vennskapsbånd med en kommune i Nord-Makedonia som heter Kisela Voda.
«Köln» (1928)

«Köln» var en lett tysk krysser under andre verdenskrig, hun var en av tre Königsberg-klasse kryssere under krigen. Alle skipene i denne klassen hadde navn som begynte på K, henholdsvis Köln, Karlsruhe og  Königsberg. Dette er også navnene på tre tyske byer. K-klasse krysserne ble utviklet på 1920-tallet. De som utviklet skipene hadde store problemer med å holde skipene under en vektgrense på 6000 tonn. Dette var de pålagt fra Versaillestraktaten, omtrent 85 % av skipene ble sveiset istedenfor klinket. Dette ble gjort for å spare vekt, men skipene ble også mindre slitesterke.
«Köln» deltok i mange operasjoner under andre verdenskrig, blant annet under okkupasjonen av Norge, hun patruljerte også i Baltikum.
Skipet ble senket den 3. mars 1945.